钦定古今图书集成/明伦汇编/氏族典/第311卷 > 《廖用贤尚友录》 > 程婴
## 钦定古今图书集成/明伦汇编/氏族典/第311卷 > 《廖用贤尚友录》 > 程婴

按《史记赵世家》：“屠岸贾攻赵氏于下宫，杀赵朔，灭其
族。”赵朔客公孙杵臼，谓朔友人程婴曰：“‘立孤与死孰
难’？程婴曰：‘死易，立孤难耳’。”公孙杵臼曰：“赵氏先君遇
子厚，子强为其难者，吾为其易者。”乃谋取他人，婴儿
匿山中，程婴出，谬告赵氏孤处，诸将发师攻公孙杵
臼，遂杀杵臼与孤儿。然赵氏真孤乃反在程婴卒，与
俱匿山中。及赵武冠为成人，程婴乃辞诸大夫自杀。